Portfolio

Nu er det tid til at implementere en fungerende online version af din portfolio i form af et website, som du udvikler fra grunden ved hjælp af HTML 5 og CSS 3. Brug din prototype som oplæg – måske kommer du tæt på det første udkast, måske tager dit projekt en ny og uventet kreativ retning?

Du skal producere en online version og dokumentere din kode og projektstruktur på [GitHub](https://github.com/). Vi forventer:

* online version af din portfolio på dit Webhotel (ikke via GitHub pages ;-))
* en repository til dit portfolio projekt
* en passende projektstruktur (filnavne, mapper)
* fejlfri kode (**valideret**!)

Udover den tekniske implementering, er det vigtigt, at du forholder dig til følgende, når du designer dit nye website:

* Hvem skal se min portfolio – hvem henvender jeg mig til?
* Hvordan præsenterer jeg bedst mig selv?
* Hvordan formidler jeg, hvad jeg har lært indtil nu og hvad jeg håber at lære fremover?
* Hvilken visuel stil og stemning ønsker jeg på min portfolio?
* Hvordan kan jeg give min portfolio et personligt touch?

Inspiration søges? ->[**50 Inspirational & Creative Personal Portfolio Websites**](https://speckyboy.com/creative-portfolios-of-50-designers/)

Din portfolio vil følge dig gennem hele din studietid og er et vigtigt redskab til præsentation af dit arbejde og din læring, samt en platform, hvor underviserne løbende kan følge din faglige udvikling og studieaktivitet.

Flowet afsluttes med en fælles præsentationsdag, hvor vi vurderer og diskuterer jeres arbejde i plenum. Har du brug for yderligere feedback, kommentarer eller forslag til din portfolio, kan du kontakte underviserne efterfølgende.

Du afleverer her i opgaven:

* Et link direkte til din online portfolio
* Et link til dit GitHub repository

Projektet giver i alt 15 study points, som er fordelt på:

* 5 points for online versionen
* 5 point for dokumentation på Github
* 5 points for deltagelse i præsentationsdagen
* Brug gerne de gamle opgaver i selve portfolioet, altså f.eks XD, PS osv osv.
* Ikke Lorem Ipsum tekst
* Husk projektstruktur: Index.html og undersider derefter.
* Sæt siden op i Dreamweaver (gjort)
* Husk at bruge Github hele tiden så jeg kan gå tilbage til tidligere version f.eks
* Brug ting jeg har lavet – f.eks:
  + XD portfolio
  + Photoshop bro
  + Bokse i HTML (tips og tricks med Morten)
* **Hvem skal se min portfolio – hvem henvender jeg mig til?**
  + Primært undervisere.
* **Hvordan præsenterer jeg bedst mig selv?**
  + I min optik præsenterer jeg bedst mig selv ved at vise hvad jeg kan og ikke mindst min forståelse af fagene og hvad jeg har lært.
* **Hvordan formidler jeg, hvad jeg har lært indtil nu og hvad jeg håber at lære fremover?**
  + Ved fremvisning af de stillede opgaver – både case og min løsning og ikke mindst mine tanker omkring processen.
* **Hvilken visuel stil og stemning ønsker jeg på min portfolio?**
  + KISS – Keep it simple stupid. Jeg elsker det simple udtryk. Dog har jeg endnu ikke lært at balancere på linjen mellem simpelt og smukt, og så bare kedeligt. Jeg tror at mit portfolio er kedeligt, selvom jeg prøver at lave det simpelt med enkelte ”specielle” indskud rundt omkring på siden.
* **Hvordan kan jeg give min portfolio et personligt touch?**
  + Dette er svært for mig da jeg egentlig ikke ønsker at mit portfolio skal fortælle hvem jeg er og hvad min process igennem uddannelsen er, men *indholdet* derimod skal fortælle historien.